दो परिवारों के 10 लोग घायल, 20 हिरासत में; 8 महीने से चोरी कर रहा था पड़ोसी
गुजरात में अहमदाबाद के धंधुका तालुका के पच्छम गांव में अंडरगार्मेंट्स की चोरी दंगे का वजह बन गई। गांव में एक ही मुहल्ले में दो पड़ोसियों के बीच दंगे के ये हालात 27 जून को बने, जब महिला ने पड़ोसी को अपने अंडरगार्मेंट्स चुराते हुए10 injured due to clash in Gujarat village over lingerie theft
गुजरात में अहमदाबाद के धंधुका तालुका के पच्छम गांव में अंडरगार्मेंट्स की चोरी मारपीट की वजह बन गई। यहां एक महिला के गार्मेंट्स छत से करीब आठ महीने से गायब हो रहे थे। हाल ही में महिला ने पड़ोसी को कपड़े चुराते रंगे हाथों पकड़ लिया। इसके बाद दोनों पक्षों के बीच जमकर लाठी-डंडे चले।
मारपीट में 10 लोग घायल हो गए। पुलिस ने दोनों पक्षों के 20 लोगों को हिरासत में ले लिया है। घटना 27 जून की है, लेकिन अब सामने आई है।
कपड़े सुखाने डालो तो कुछ देर में गायब हो जाते थे
धंधुका पुलिस के इंस्पेक्टर पीएन जिंजूवाडिया ने बताया कि महिला ने शिकायत दर्ज करवाई है कि उसका पड़ोसी राजेश (बदला हुआ नाम) करीब 8 महीनों से उसके अंडरगार्मेंट्स की चोरी कर रहा था। महिला का कहना है कि वह अपने कपड़े सुखाने के लिए रस्सी पर डालती थी, लेकिन कुछ देर बाद ही वह गायब हो जाते थे।
रंगे हाथों पकड़ा
अंडरगार्मेंट्स की चोरी से परेशान महिला ने कपड़ों पर नजर रखनी शुरू की तो उसे राजेश अंडरगार्मेंट्स चुराकर ले जाता नजर आया। इसके बाद महिला पीछा करते हुए उसके घर तक पहुंच गई और दोनों के बीच विवाद शुरू हो गया। आरोप है कि राजेश ने उस महिला के साथ मारपीट कर दी।
लाठी-डंडे लेकर पहुंचे परिवार के लोग
महिला की चीख-पुकार सुनकर उसके परिवार के सदस्य लाठी-डंडे लेकर मौके पर पहुंचे। उन्होंने राजेश और उसके रिश्तेदारों पर हमला कर दिया। इस पर राजेश के परिवार वालों ने भी लाठी-डंडे उठा लिए। दोनों पक्षों के बीच जमकर मारपीट शुरू हो गई।
छेड़छाड़, दंगा और मारपीट का केस दर्ज
धंधुका पुलिस के इंस्पेक्टर पीएन जिंजूवाडिया ने बताया कि हमने महिला के रिश्तेदारों के खिलाफ दंगा और मारपीट के लिए और राजेश और उसके 8 रिश्तेदारों के खिलाफ छेड़छाड़, मारपीट और दंगा करने के लिए एफआईआर दर्ज की है। मामले की जांच जारी है।